प्रसव पीड़ा के बाद अस्पताल जाते समय महिला ने एंबुलेंस में बेटी को जन्म दिया है। एंबुलेंस स्टाफ ने सुरक्षित प्रसव कराने के बाद जच्चा-बच्चा को उच्च स्तरीय चिकित्सा के लिए सीएचसी मोतिगरपुर में भर्ती कराया है। जहां दोनों चिकित्सकों की निगरानी में रखे गए हैं।
 विकास क्षेत्र मोतिगरपुर के पारसपट्टी निवासी रमेश की पत्नी खुशबू (28) को बुधवार सुबह करीब दस बजे प्रसव पीड़ा हुई, तो परिजनों ने आकस्मिक सेवा के लिए 102 पर फोन किया। जिस पर सीएचसी मोतिगरपुर के अंतर्गत आने वाली 102 एंबुलेंस रमेश के घर पहुंच गई। एंबुलेंस के पायलट राजकुमार एवं ईएमटी रंजीत कुमार ने प्रसूता को एंबुलेंस में शिफ्ट कराकर अस्पताल ले जा रहे थे। इसी बीच रास्ते में पारसपट्टी पौधशाला के पास महिला की प्रसव पीड़ा बढ़ गई। अस्पताल की दूरी अधिक होने के चलते स्वास्थ्य कर्मियों ने सूझबूझ का परिचय देते हुए महिला के परिजनों के साथ आशा कार्यकत्री उषा यादव की मौजूदगी में एंबुलेंस में ही सुरक्षित प्रसव कराया।
 प्रसूता ने स्वस्थ बेटी को जन्म दिया है। एंबुलेंस कर्मियों ने बेहतर चिकित्सा सेवाओं हेतु जच्चा-बच्चा को सीएचसी मोतिगरपुर में भर्ती कराया है।
 चिकित्सकों ने प्राथमिक उपचार के बाद जच्चा-बच्चा को अपनी निगरानी में रखा है। प्रसूता के परिजनों ने कुशलता पूर्वक नार्मल डिलीवरी होने पर एंबुलेंस कर्मचारियों के प्रति आभार प्रकट किया है।
 This website follows the DNPA Code of Ethics.
 
प्रसव पीड़ा के बाद अस्पताल जाते समय महिला ने एंबुलेंस में बेटी को जन्म दिया है। एंबुलेंस स्टाफ ने सुरक्षित प्रसव कराने के बाद जच्चा-बच्चा को उच्च स्तरीय चिकित्सा के लिए सीएचसी मोतिगरपुर में भर्ती कराया है। जहां दोनों चिकित्सकों की निगरानी में रखे गए हैं। विकास क्षेत्र मोतिगरपुर के पारसपट्टी निवासी रमेश की पत्नी खुशबू को बुधवार सुबह करीब दस बजे प्रसव पीड़ा हुई, तो परिजनों ने आकस्मिक सेवा के लिए एक सौ दो पर फोन किया। जिस पर सीएचसी मोतिगरपुर के अंतर्गत आने वाली एक सौ दो एंबुलेंस रमेश के घर पहुंच गई। एंबुलेंस के पायलट राजकुमार एवं ईएमटी रंजीत कुमार ने प्रसूता को एंबुलेंस में शिफ्ट कराकर अस्पताल ले जा रहे थे। इसी बीच रास्ते में पारसपट्टी पौधशाला के पास महिला की प्रसव पीड़ा बढ़ गई। अस्पताल की दूरी अधिक होने के चलते स्वास्थ्य कर्मियों ने सूझबूझ का परिचय देते हुए महिला के परिजनों के साथ आशा कार्यकत्री उषा यादव की मौजूदगी में एंबुलेंस में ही सुरक्षित प्रसव कराया। प्रसूता ने स्वस्थ बेटी को जन्म दिया है। एंबुलेंस कर्मियों ने बेहतर चिकित्सा सेवाओं हेतु जच्चा-बच्चा को सीएचसी मोतिगरपुर में भर्ती कराया है। चिकित्सकों ने प्राथमिक उपचार के बाद जच्चा-बच्चा को अपनी निगरानी में रखा है। प्रसूता के परिजनों ने कुशलता पूर्वक नार्मल डिलीवरी होने पर एंबुलेंस कर्मचारियों के प्रति आभार प्रकट किया है। This website follows the DNPA Code of Ethics.